**โครงการจัดเวทีประชาคมการจัดทำแผนพัฒนาสามปี**

**วันที่ ๒ สิงหาคม ๒๕61**

**ห้องประชุมเทศบาลตำบลพ่อมิ่ง ต.พ่อมิ่ง อ.ปะนาเระ จังหวัดปัตตานี**

          เทศบาลตำบลพ่อมิ่ง ได้จัดทำโครงการจัดเวทีประชาคมการจัดทำแผนพัฒนาสามปี เพื่อรับฟังข้อมูล ปัญหาความต้องการ และข้อเสนอแนะหรือแสวงหาการตัดสินใจจากประชาชน เพื่อดำเนินการ ตามภารกิจอันเป็นหน้าที่สาธารณะต่าง ๆ ของเทศบาลตำบล เพื่อนำไปเป็นประเด็นการพัฒนา ของทั้ง 4 หมู่บ้าน เพื่อสามารถนำไปจัดทำแผนพัฒนาสามปี (พ.ศ. ๒๕๖1 – ๒๕๖4) ได้อย่างมีประสิทธิภาพ

**วัตถุประสงค์**

    ๑. เพื่อปฏิบัติตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ ข้อ ๑๖,๑๗ และข้อ ๑๘

๒. เพื่อให้ประชาชนในชุมชนได้มีส่วนร่วมในการจัดทำแผนยุทธศาสตร์การพัฒนา และแผนพัฒนาสามปี เพื่อสนองต่อการแก้ไขปัญหาและความต้องการของประชาชน

    ๓. เพื่อรวบรวมข้อมูลในการจัดทำแผนยุทธศาสตร์การพัฒนา และแผนพัฒนาสามปี  
      ๔. เพื่อให้เทศบาลตำบลพ่อมิ่ง มีการบริหารงานด้วยความโปร่งใส มีแผนพัฒนาท้องถิ่นที่มีประสิทธิภาพ สามารถแก้ไขปัญหาความเดือดร้อนของประชาชนได้ตรงจุด ตรงกับความต้องการ ของประชาชนในท้องถิ่น ภายใต้การบริหารงานงบประมาณที่มีอยู่อย่างจำกัด และมีความจำเป็นเร่งด่วนที่ต้องดำเนินการ  
     ๕ เพื่อสร้างความสัมพันธ์อันดีระหว่างเทศบาลตำบลและประชาชนทุกหมู่บ้าน  
      ๖. เพื่อประชาสัมพันธ์อำนาจหน้าที่ของเทศบาลตำบลให้ประชาชนทราบ



